efsyn.gr

Στη φασιστική χυδαιότητα του «Μακελειού» και το «εμετικό του πρωτοσέλιδο» αναφέρθηκε η βουλευτής του ΣΥΡΙΖΑ, Αννέτα Καββαδία.

Με σχετική ανάρτησή της στο facebook, υπογραμμίζει ότι «θα έπρεπε ήδη να έχει υπάρξει εισαγγελική παρέμβαση» και τονίζει ότι η ίδια απορεί με την ολιγωρία.

Φασιστική χυδαιότητα από το Μακελειό

Η βουλευτής του ΣΥΡΙΖΑ δεν αναπαράγει το πρωτοσέλιδο στην ανάρτησή της στο facebook, τονίζοντας ότι «συνειδητά» δεν δίνει χώρο και προβολή «σε κάποιον που συστηματικά αναπαράγει τέτοιου είδους "απόψεις"».

Συνειδητά ΔΕΝ αναπαράγω το εμετικό πρωτοσέλιδο. Συνειδητά ΔΕΝ δίνω χώρο και προβολή σε κάποιον που συστηματικά... Gepostet von Anneta Kavadia am Samstag, 9. März 2019

Σημειώνεται ότι ο ΣΥΡΙΖΑ, με ανακοίνωσή του αναφέρθηκε στο χυδαίο δημοσίευμα, τονίζοντας ότι δεν αρκεί η τιμωρία από τη δικαιοσύνη, αλλά απαιτείται η καταδίκη από σύσσωμο τον δημοκρατικό κόσμο και τις πολιτικές δυνάμεις.

Η ανακοίνωση του ΣΥΡΙΖΑ Για το «Μακελειό» «Το "Μακελειό" είναι σύμπτωμα του εκχυδαϊσμού της δημοσιογραφίας και της πολιτικής αντιπαράθεσης. Θα κάνουμε ό,τι περνάει από το χέρι μας, ώστε να μην συνεχιστεί αυτό το αίσχος. Όμως, η τιμωρία από τη δικαιοσύνη δεν αρκεί. Απαιτείται η καταδίκη από σύσσωμο τον δημοκρατικό κόσμο και τις πολιτικές δυνάμεις. Δεν θα επιτρέψουμε στην Ελλάδα να κυλιστεί στο βούρκο του "Μακελειού"».

Επίσης, η Γενική Γραμματεία Ισότητας των Φύλων χαρακτήρισε το πρωτοσέλιδο της εφημερίδας «Μακελειό» ως «κρεσέντο χυδαιότητας», τονίζοντας ότι μέσα σε μία φράση συγκεντρώνεται όλος ο σεξισμός και ρατσισμός «που αντιμετωπίζουν οι γυναίκες μόλις περάσουν το κατώφλι του "φυσικού τους χώρου", του σπιτιού τους».